Valtteri Bottas ohitti Lewis Hamiltonin heti lähdössä ja hallitsi sen jälkeen kauden avauskisaa Australiassa.

Mercedeksen suomalaistähti Valtteri Bottas otti komean alun uuteen F1-kauteen. Bottas nappasi voiton kauden avauskilpailussa Australiassa. Bottas starttasi kisaan kakkosruudusta ja nousi heti lähdössä tyylikkäästi ohi tallitoverinsa Lewis Hamiltonin.

Sen jälkeen Bottas hallitsi kilpailua ja otti ykkössijan ennen tallitoveriaan. Voitto oli kaivattu, sillä Bottas ei napannut yhtään ykkössijaa viime kaudella. Edellinen Bottaksen voitto on kauden 2017 päätöskisasta Abu Dhabista. Kaiken kaikkiaan voitto on uran neljäs Bottakselle.

Valtteri Bottas tykitti heti kärkeen lähdössä. Charles Coates/Getty Images

Bottas otti myös historiallisen lisäpisteen nopeimmasta kierroksesta kilpailussa. Lisäpiste jaetaan tämän kauden kilpailuissa 60 vuoden tauon jälkeen.

Bottas kasvatti heti kisan alussa eroa Hamiltoniin. Kun kolmantena ajanut Ferrarin Sebastian Vettel päätti mennä ensimmäisenä kärkijoukosta varikolle, Mercedes reagoi laittamalla toiseksi jääneen Hamiltonin varikolle heti perään peittämään Vettelin iskua. Viisinkertainen F1-mestari Hamilton ehti jopa turhautuakin kisan aikana. Tiimiradiossa kuultiin, kuinka hän ihmetteli aikaista varikkopysähdystä ja sitä kautta nopeasti kuluneita renkaita.

Clive Mason/Getty Images

Vettelin aikaisesta varikkopysähdyksestä huolimatta Ferrarin iskukykykä ei vakuuttanut. Red Bullin Max Verstappen ohitti Vettelin ajamalla ja nappasi viimeisen paikan palkintokorokkeella.

Alfa Romeon Kimi Räikkönen oli kahdeksas ensimmäisessä kisassa uudessa tallissaan. Räikkönen esitti jo lauantain aika-ajon jälkeen uhkakuvan lähdöstä ja ehjänä selviytymisestä.

Yhdeksännestä ruudusta lähteneellä Räikkösellä riittikin draamaa avausmutkassa. Yhden sijan korkeammalta lähtenyt McLarenin Lando Norris antoi osumaaa Räikkösen autoon. Kisainsinööri pääsi kuitenkin rauhoittelemaan Räikköstä, että mitään ei mennyt rikki F1-tulokkaan iskussa. Räikkönen pääsi myös ohi Norrisista.

Samaan aikaan taaempana Renaultin Nico Hülkenberg pääsi ohittamaan Norrisin ja Räikkösen. Suomalaiskonkari oli yhdeksännellä sijalla, kunnes Haas mokasi edellä Romain Grosjeanin varikkopysähdyksen. Haas ei saanut kunnolla Grosjeanin rengasta kiinni. Räikkönen pääsi hyötymään kovan keskikastin kilpailijan virheestä ja sai näin yhteensä neljä pistettä kisasta.

F1-kausi jatkuu kahden viikon päästä Bahrainissa.

Osa artikkelin sisällöstä ei ole välttämättä saavutettavissa esimerkiksi ruudunlukuohjelmalla.

Lue lisää:

”Se oli emämunaus” – asiantuntija ylistää Valtteri Bottaksen dominointia ja kertoo, miksi nyt on varaa juhlia

Voittaja-Bottas näpäytti kovasanaisesti kriitikoitaan C Morella, tallipomo kertoi kovasta pelilikkeestä loppuhetkillä: "Emme voineet pysäyttää häntä"

Kimi Räikkönen harmitteli roskamurheita ja huonoa lähtöä C Morella: ”Olisi voinut varmaan saada enemmän”

Valtteri Bottas herkistyi historiallisesta 26 pisteen voitosta: ”Tämä oli paras kisani koskaan"

Hurja alku F1-kaudelle! Bottas otti huiman voiton, Räikkönenkin pisteille – näin Australian GP eteni

Valtteri Bottas pystyi lähettämään selvän viestin Lewis Hamiltonille vahvalla aika-ajollaan "Hän näytti, että älä aliarvioi minua"

Mercedes-pomo kuuli Bottaksen kännipuheista ja linjasi: "Me näemme tänä vuonna parhaan Valtterin, jonka olemme nähneet" Valtteri Bottas harvinaisesti täysin terveenä F1-kauteen – painosääntö muutti valtavasti elämää: ”Olen voinut oikeasti syödä”

Valtteri Bottas voi kukistaa maailman parhaan tallitoverin painosäännön avulla – asiantuntija tyrmää spekulaatiot menestystallin vaikeuksista: "Mercedes ei ole aivan pihalla"